২০১৬ বঙ্গবন্ধু গোল্ডকাপ
২০১৬ বঙ্গবন্ধু কাপ বা বঙ্গবন্ধু গোল্ডকাপ বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার চতুর্থ আসর। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ১৯৯৬ সালে প্রথমবারের মতো এ প্রতিযোগিতা অনুষ্ঠিত হয়। ২০১৫ সালে তৃতীয় আসর অনুষ্ঠিত হয়েছিল। ২০১৬ সালে এশিয়ান ফুটবল কনফেডারেশনের সদস্যভূক্ত আটটি দল এই আসরে অংশ নেয়। ৮ জানুয়ারি, ২০১৬ তারিখ থেকে ২২ জানুয়ারি, ২০১৬ তারিখ পর্যন্ত স্বাগতিক বাংলাদেশের দুইটি শহরের দুইটি মাঠে প্রতিযোগিতা অনুষ্ঠিত হয়। ফাইনালে বাহরাইন অনূর্ধ্ব-২৩ দলকে ৩-০ গোলে হারানোর মধ্য দিয়ে টুর্নামেন্টের শিরোপা জিতে নেয় নেপাল।